शहर व आसपास के क्षेत्रों में गर्मी के मौसम में दशहरी आम की मांग अधिक रहती है। पड़ोसी जनपदों में सैकड़ों बाग हैं, जिनमें दशहरी आम की पैदावार अधिक होती है। इसके अलावा तोतापरी, चौसा और मलिहाबादी आम की भी अधिक मांग रहती है। बारिश शुरू होते ही आम का फल बाजार से गायब हो जाता है लेकिन सितंबर महीने में पेड़ पर आम का फल देखकर लोगों में कौतूहल बना है। वैसे तो आम का मौसम मार्च से जुलाई के बीच का होता है मगर सितंबर में अगर कोई आम का पेड़ फल से लद जाए जाए तो क्या कहेंगे? इन दिनों रेलवे इलेक्ट्रिक लोको शेड में भीड़ लग रही है। लोको शेड में फलों से लदा आम का पेड़ चर्चा का विषय बना हुआ है। लोको शेड कर्मचारी बृजेश शुक्ला कहते हैं कि करीब पंदह साल पहले एक कर्मचारी ने इस पेड़ को लगाया था। तीन साल पहले तक आम का पेड़ सिर्फ शोपीस बना रहता था। इसमें आम के फल नहीं लगते थे। पर तीन साल पहले अगस्त माह में पेड़ में बौड़ लगी और फिर 365 दिन इसमें फल लगने शुरू हो गए।